JJ-Street

JJ-Street Tantsukool on Eestis tegutsev tänavatantsukool, mis tegutseb alates 2003. aastast. 

JJ-Streedi looja Joel Juht alustas esimest korda tantsimisega Jõgeval aastal 1983. Hiljem liitus ta hiphop-tantsugrupiga 34U (Three for You) ja 1997. aastal hakkas läbi viima oma esimest hiphop-tantsutrenni. 2003. aastal sai JJ-Streetist ametlik tantsukool, mis algselt tegutses Kopli linnaosas ja hiljem Tallinna vanalinnas. 2020-aastatest asub JJ-Streedi peakontor Tallinnas Filtri teel.

Alates 2025 aasta septembrist  on JJ-Street Tänavatantsuspordikool.

 Tegevus 
 Tantsustiilid  
JJ-Street tantsukoolis õpetatakse kahtteist tantsustiili: Hiphop, Hip-Hop , House dance, Locking, Popping, Breaking, Krump, Vogue, Waacking, Dancehall. Lisaks eelnimetatud tantsustiilidele õpetatakse JJ-Streetis ka parkuuri, akrobaatikat.

 Korraldatud sündmused 
JJ-Street on korraldanud alates 2009. aastast rahvusvahelist tänavakultuurifestivali JJ-Street Baltic SessionTänavakultuurifestival JJ-Street Baltic Session pakub siiani vägevaid muljeid. - ERR, 08.01.2015 ja 2020. aastast lavastust JJ-Street Streetshow. Kooli traditsioon on iga-aastane suvine tantsulaager. Korraldatud on keeleõppelaagreid Ukraina põgenikest lastele ja noortele. 2022. aastal algatati "Eesti suurim süda", mille käigus moodustavad kogukonnad inimkettidest südamekujusid ja suurima inimeste arvuga süda võidab rändkarika.

 Välistreenerid 
Lisaks Eesti treeneritele, kellest enamus on kasvanud välja kooli õpilastest, õpetavad JJ Streeti tantsukoolis Inglismaal elav Renegade (Kevin Gopie), Rootsist pärit treener Oskar “Supreme”, Gemini ja King Charles.

 Vaidlused 
JJ-Street ei maksnud Eesti Esitajate Liidule treeningutel kasutatud muusika eest autoritasu, viidates sellele, et autoriõiguse seadus teeb erandi haridusasutustele. Aastal 2023 otsustas Riigikohus, et see erand JJ-Streetile ei laiene, sest kasutatav muusika teenib ettevõtluse eesmärki.JJ-Street peab esitajate liidule tagantjärele tasuma üle 3000 euro, err.ee, 16.2.2023..       

2021. aastal ilmus Eesti Päevalehes lugu "Tantsusammul hirmuvalitsuseni. Joel Juhti kultusliku tantsukooli rääkimata lood" ja 2024 aastal avaldas Levila loo "“Ära vanematele räägi”: JJ-Streeti tume pool". Artiklid kirjeldavad noorte tantsukooli liikmete manipulatsiooni ja survestamist, mille keskmes on kooli omanik ja asutaja Joel Juht. Samuti tuleb artiklitest välja, et Joel Juhtiga seotud mittetulundusühingud teenivad märkimisväärset tulu.

2024. aasta lõpus avaldas Levila jätkuloo "Riik asub JJ-Streeti uurima", millest selgub, et Haridus- ja Teadusminiseerium on alustanud järelevalvemenetlust. Tuvastati õppekavas mitmeid puuduseid (huvikoolil puudub hoole- ja õppenõukogu, õppemaksu on suurendatud rohkem kui seadus lubab ning kool peab tagama huvialade õpetamise õppekavade alusel kõigile õppuritele), mis on tarvis lahendada 2025. aasta 1. maiks.

Levila avaldas 2025. aasta 20. veebruaril videoloo YouTube'is, kus endised õpilased ja treenerid kirjeldasid JJ-Streetis toimunut. Joel Juht on süüdistusi eitanudL. Ruuda. JJ-Streeti skandaali kronoloogia. Levila, vaadatud 15.05.2025 ja keeldunud artiklites kirjeldatut kommenteerimast.

2025. aasta märtsis avaldas Haridus- ja Teadusministeerium järelevalve tulemused ja JJ-Street saatis vahetult selle järel välja pressiteate, mille kohaselt mingeid suhtlusprobleeme ei tuvastatudPressiteade. - jjstreet.ee. Levila toob siiski esile, et järelevalve ei keskendunud suhtluse ega kooli õhustiku uurimisele ega ka finantstegevusele, aga siiski leiti menetluse tulemusena, et teistes tantsukoolides käimise keeluga piirab JJ-Street õpilaste õigusi, kõigi stiilide õppimise nõue teeb võimatuks õppekava täielikult läbida ehk seega kooli lõpetada ning õpilastel on koolis varjatud kohustused, mis ei kajastu ametlikus õppekavas. Samuti toodi välja, et õppemaksu tõus on olnud kõrgem kui seaduses lubatud, puudub hoolekogu ja õppenõukogu ning ametlikus teabes on ebamäärased nii õpilaste kui ka õpetajate arv. Kool nõustus tegema muudatusi kodukorras ja andis teada plaanitavatest muudatustest õppekavas.L. Ruuda. JJ-Streeti kauaoodatud raport: mida saime teada? Levila, vaadatud 15.05.2025

 Viited 

 Välislingid 
 Koduleht

https://arileht.delfi.ee/artikkel/120265426/jj-street-tanavatantsukool-mis-pariselt-hoolib 
 https://www.ohtuleht.ee/1130580/moned-tantsud-lopevad-larmakalt-aga-opetavad-rohkem-kui-plaksutav-publik
https://arvamus.postimees.ee/8223218/joel-juht-elu-parast-skandaali-kui-tundub-et-sind-on-maha-maetud-siis-mis-saab-edasi
https://tartu.postimees.ee/8140863/video-ja-galerii-esimest-aastat-spordiks-peetavas-tanavatantsus-votsid-mootu-nii-lapsed-kui-taiskasvanud
 https://menu.err.ee/280670/tantsukooli-jj-street-asutaja-minu-missioon-ei-ole-olnud-kunagi-teha-seda-raha-parast
 https://jjstreet.ee/meist/
https://menu.err.ee/282063/jj-street-       * tantsukooli-treener-mari-venski-palvis-tartu-linna-tunnustuse
https://www.hm.ee/uudised/ministeerium-ootab-inimeste-kogemuslugusid-jj-street-tantsukooli-kohta
https://web.archive.org/web/20191001093859/https://jjstreet.ee/jj-street-story/
https://jjstreet.ee/jj-street-story/
https://jjstreet.ee/parkour-ja-akro/
https://pohjarannik.postimees.ee/8193814/eesti-suurim-suda-sundis-tanavu-narvas
https://pohjarannik.postimees.ee/8189601/pildigale
https://www.err.ee/1609858185/jj-street-tantsukool-sai-ministeeriumi-heakskiidu-tegevuse-jatkamiseks 

Kategooria:Eesti tants